《上郑漕二首》
宋代·郭印

孤迹平生似转蓬，少而豪迈老羁穷。
荣华路上黄粱梦，英俊丛中白发翁。
身堕穷山三峡里，心随流水大江东。
夤缘展翅斜阳晚，须仗扶摇一鹗风。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。